Encara que o Siam no se trobaba afectato por a Primera Guerra Mundial, que esclató en Europa, o rei Rama VI decidió que Tailandia en prenese part, asperando asinas poder rematar con a existencia d'os tractatos desiguals que li heban feito sinyar as potencias occidentals. Asinas, Tailandia declaró a guerra a o Imperio alemán y a o Imperio Austro-hongaro o 22 de chulio de 1917, dentrando a fer parte d'os Aliatos. O suyo exercito s'apropió de quantos vaixiellos alemans y mesmo se ninvió a os campos de batalla d'o  Frent Occidental un chicot cuerpo expedicionario. Asinas Tailandia podió estar present entre os países vencedors en a sinyatura d'o Tractato de Versailles, esdevenindo amás uno d'os miembros fundadors d'a Sociedat de Nacions.